DevCenter.org - Техническо задание

Проект на Сезен Нурхан Сахми, Web Development 01.12.2019

1. Общо описание:

* **DevCenter.org** е проект за сайт, който ще събира на едно място обяви за фриланс, предназначени за софтуерни разработчици.
* Основната му цел е да свързва разработчици на свободна практика с клиенти по бърз и удобен начин.
* Сайтът ще бъде оптимизиран за всички видове устройства (телефони, таблети, компютри) и ще бъде фокусиран върху удобството на потребителя.
* Сайтът ще дава възможност за регистрация като всеки потребител ще притежава своя страница. Разработчиците ще могат да бъдат оценени на базата на постигнатите си резултати и тази оценка ще бъде видима в техния профил.
* Потребителите ще имат възможност както да създават обяви, така и да кандидатват по вече съществуващи такива.
* При интерес ще може да се изпрати съобщение директно през сайта, които при изпращане ще се показват за потребителя, който е публикувал обявата.
* Потребителите ще бъдат разделени на три основни нива според правата си в сайта. Тези нива са разгледани по-подробно във втора точка.

1. Администраторска йерархия:

* **Главен администратор (admin):** Профил, предназначен за разработчиците на сайта. Има правото да променя цялата информация, намираща се в него:
  + Структура
  + Съдържание на менюта
  + Потребителска информация
  + Фирмена информация
  + Съдържание на всяка обява
* **Модератор:** Профил, който притежава достъп до обявите и коментарите публикувани в сайта. Има правото да:
  + Премахва обяви или потребителски коментари, които нарушават правилата на сайта (Terms of Service)
  + Блокира акаунти с прекалено много нарушения
  + Отговорен за поддържането на добрите отношения и културния език между потребителите
* **Потребител:** Акаунт на стандартен потребител. Има правото да:
  + Кандидатства по обяви за работа
  + Променя своя профил
  + Публикува обяви и коментари

1. Структура:

* **Универсални елементи** - част от всяка страница:
  + Навигационно поле:
  + Намира се отгоре
  + Съдържа линкове към всички страници на сайта
  + Съдържа линк към профила и бутон за изход, ако потребителят вече се е вписал, и бутони за вход и регистрация в противен случай
  + Футър:
  + Елемент, намиращ се в дъното на страницата
  + Съдържа бързи линкове към по-важните части на сайта и списък с контакти/социални мрежи
* **Страници:** 
  + Начало - Съдържа директни линкове към списъка с обяви и страниците за вход и регистрация. Останалото място се заема от обявите, публикувани през изминалия ден.
  + Обяви - Главната страница на сайта. Обявите биват изредени в центъра на страницата заедно с кратко описание. Всяка от тях съдържа линк към отделната страница на обявата. Над основното съдържание се намира поле за търсене с опции за разширено търсене спрямо тип и време на публикуване.
  + Обява (Индивидуална страница) – Съдържанието на обявата ще поддържа основните видове форматиране с възможност за вмъкване на снимки. Ще се намира отляво, а бутоните за интеракция ще бъдат отделени в отделно меню. Под основното съдържание ще се намира поле за коментари.
  + Потребителски профил – Разделен е на две части. В горната част на страницата се намира потребителската снимка, контакти, както и бутони за настройка, ако това е страницата на вписания потребител. В основното съдържание е обособено място за CV или Портфолио. Потребителите ще имат възможността да добавят профилна снимка от външен файл. Страницата също ще предлага възможност за създаване на подробно описание, което ще се показва за всички посетители на страницата. В допълнително подменю ще се намират две отделни менюта, показващи последно публикуваните и успешно завършените обяви.
  + Страница за чат в реално време – Съдържа поле за съобщение, което при попълване се изпраща директно към отсрещния профил без необходимост от външна комуникация или имейл. Новите съобщения се обновяват без необходимост от презареждане на страницата.
  + Контакти – Включва имейл и телефон за комуникация, както и формуляр, където потребителите могат да съобщават за нередности и грешки в сайта.